CELEX: 62009CA0246
Language: et
Date: 2010-07-08 00:00:00
Title: Kohtuasi C-246/09: Euroopa Kohtu (teine koda) 8. juuli 2010 . aasta otsus (Landesarbeitsgericht Hamburgi (Saksamaa) eelotsusetaotlus) — Susanne Bulicke versus Deutsche Büro Service GmbH (Direktiiv 2000/78/EÜ — Artiklid 8 ja 9 — Siseriiklik menetlus direktiivist tulenevate kohustuste täitmise tagamiseks — Hagi esitamise tähtaeg — Võrdväärsuse ja tõhususe põhimõtted — Varasema kaitsetaseme alandamist keelav põhimõte)

28.8.2010   
            
            
               ET
            
            
               Euroopa Liidu Teataja
            
            
               C 234/13
            
         Euroopa Kohtu (teine koda) 8. juuli 2010. aasta otsus (Landesarbeitsgericht Hamburgi (Saksamaa) eelotsusetaotlus) — Susanne Bulicke versus Deutsche Büro Service GmbH
   (Kohtuasi C-246/09) (1)
   
   (Direktiiv 2000/78/EÜ - Artiklid 8 ja 9 - Siseriiklik menetlus direktiivist tulenevate kohustuste täitmise tagamiseks - Hagi esitamise tähtaeg - Võrdväärsuse ja tõhususe põhimõtted - Varasema kaitsetaseme alandamist keelav põhimõte)
   2010/C 234/19
   Kohtumenetluse keel: saksa
   
      Eelotsusetaotluse esitanud kohus
   
   Landesarbeitsgericht Hamburg
   
      Põhikohtuasja pooled
   
   
      Hageja: Susanne Bulicke
   
      Kostja: Deutsche Büro Service GmbH
   
      Ese
   
   Eelotsusetaotlus — Landesarbeitsgericht Hamburg — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79), ja ühenduse õiguse üldpõhimõtete tõlgendamine — Vanuselise diskrimineerimise keeld töölevõtmisel — Siseriiklikud õigusnormid, mis näevad kahju hüvitamise ja/või hüvitise nõude esitamiseks ette kahekuulise tähtaja alates keelduva otsuse kättesaamisest või alates diskrimineerimisest teadasaamisest
   
      Resolutsioon
   
   
               1.
            
            
               Liidu esmast õigust ja nõukogu 27. novembri 2000. aasta direktiivi 2000/78/EÜ (millega kehtestatakse üldine raamistik võrdseks kohtlemiseks töö saamisel ja kutsealale pääsemisel) artiklit 9 tuleb tõlgendada nii, et nendega ei ole vastuolus siseriiklik menetlusnorm, mille kohaselt peab isik, keda on töökohale kandideerimisel vanuse tõttu diskrimineeritud, selleks, et saada hüvitist talle tekitatud varalise või mittevaralise kahju eest, esitama teda diskrimineerinud instantsile nõude kahe kuu jooksul, tingimusel et:
               
                           —
                        
                        
                           esiteks ei tohi see tähtaeg olla ebasoodsam sellest, mis on siseriiklikus õiguses sätestatud samalaadsete kaebuste esitamiseks tööõiguse valdkonnas,
                        
                     
                           —
                        
                        
                           teiseks ei või nimetatud tähtaja kulgema hakkamise alguspunkt olla määratletud nii, et see muudab direktiivist tulenevate õiguste kasutamise võimatuks või ülemäära raskeks.
                        
                     Siseriiklikul kohtul tuleb kontrollida, kas need kaks tingimust on täidetud.
            
         
               2.
            
            
               Direktiivi 2000/78 artiklit 8 tuleb tõlgendada nii, et sellega ei ole vastuolus siseriiklik menetlusnorm, mis on vastu võetud selle direktiivi ülevõtmiseks ning millega muudeti varem kehtinud korda, mis nägi ette tähtaja soolise diskrimineerimise juhtudel hüvitise saamiseks.
            
         
      (1)  ELT C 244, 10.10.2009.